**Folkehøgskolene J.nr. 57/14 - rundskriv**

**Folkehøgskoleorganisasjonene FHSR-rundskriv 9/14**

**Folkehøgskolebladene Oslo 12.september 2014**

**UTLYSING AV EVENTUELLE MIDLER**

**TIL FELLES PEDAGOGISK UTVIKLINGSTILTAK FOR ÅR 2015 – SØKNADSFRIST 1. NOVEMBER**

Folkehøgskolene fører hvert år over midler til bl.a. felles pedagogiske utviklingstiltak i og for skoleslaget. For 2015 er det satt av rundt 2,25 mill kroner til dette.

**Fra og med 2014 har Folkehøgskolerådet vedtatt at skolene retter sine søknader til henholdsvis Folkehøgskoleforbundet (IF-skolene) eller Noregs Kristelege Folkehøgskolelag (IKF-skolene). På denne måten ønsker Rådet å kvalitetssikre prosjektene og sette dem inn i en større sammenheng slik at organisasjonene kan vurdere sin egen søknad på grunnlag av konkrete prosjektforslag fra skolene og et eventuelt samarbeid med søknadsskolene.**

# *Hvem kan søke?*

Alle norske folkehøgskoler, nettverk av folkehøgskoler og folkehøgskoleorganisasjoner med underutvalg.

Alle søknadene skal være underskrevet av:

* rektor for den enkelte skole, når skoler sender egen søknad eller er med i et nettverk,
* daglig leder for organisasjonene når organisasjonene står som ansvarlig,
* daglig leder for organisasjonene når underutvalg står som søker.

Rektor/daglig leder må prioritere søknadene dersom det sendes mer enn en søknad.

Folkehøgskolerådet ber om at eventuelle søknader **fylles ut elektronisk på vedlagte skjema og sendes til**:

1. **for organisasjonene til** **fhsr@folkehogskole.no** **– frist 15. november**
2. **for skolene til enten** **fhf@folkehogskole.no** **eller** **nkf@ikf.no** **– frist 1. november.**

**Søknader som kommer inn etter søknadsfristen vil ikke bli vurdert.**

**Bare elektronisk utfylte søknader vil bli vurdert og alle felt skal være utfylt.**

***Hva kan det søkes støtte til?***

Formålet med pu-midlene er å gi støtte til utvikling av skoleslaget, både på enkeltskoler og i fellesskapet. Det gis midler til pedagogiske prosjekter i vid forstand, slik at pu-arbeidet omfatter alle sider ved læringsarenaen. Den enkelte søker står selv fritt til å definere søknadsprosjektet.

# *Egenandel*

Skolene må synliggjøre en egenandel på min 25 % av søknadsbudsjettet.

# *Hvordan søke*

Søknaden om støtte til pedagogisk utviklingsarbeid må skrives elektronisk på eget søknadsskjema.

# *Prosjektgjennomførelse*

Prosjektet må gjennomføres og avsluttes i kalenderåret det søkes midler for. Prosjektet kan gjerne være et delprosjekt/pilotprosjekt el. l., men må ha en naturlig avslutning i kalenderåret. Det er ingen automatikk i tildeling av ytterligere tilskudd dersom det er gitt midler til del- eller pilotprosjekt.

# *Prosjektrapport*

Før det utbetales tildelte midler må det foreligge en fyldig pedagogisk rapport for prosjektarbeidet. Rapportene skal foreligge elektronisk.

Rapportene vil bli gjort tilgjengelig for skolene på [www.folkehogslole.no/fhsr](http://www.folkehogslole.no/fhsr)

Rapporten skal også inneholde regnskap for medgåtte økonomiske midler og være underskrevet av rektor.

Frist for rapportering er **31.12. 2015.** Rapporter innsendt etter denne datoen vil normalt føre til at det ikke betales ut prosjektmidler.

Med hilsen for Folkehøgskolerådet

Øyvind Brandt/s/ Odd Arild Netland/s/

leder sekretær

Vedlegg: Søknadsskjema med sjekkliste.

|  |
| --- |
| Pedagogisk utviklingsprosjekt år 2015  |

|  |
| --- |
| **1. Prosjekttittel:**  |
|   |

|  |
| --- |
| **2. Søker:**  |
|  |

|  |
| --- |
| **3. Tidsramme:** |
|  |

|  |
| --- |
| **4. Søknadssum:** |
|  |

|  |
| --- |
| **5. Samarbeidspartnere:** |
|  |

|  |
| --- |
| **6. Om prosjektet:** |
| *Problemstilling:****Formål A:*** ***Formål B:***  |
| ***Målgrupper****A:* ***B:*** ***C*:**  |

|  |
| --- |
| **7. Framdriftsplan:**  |
|  |

|  |
| --- |
| **8. Plan for evaluering av eget prosjekt:** |
|  |

|  |
| --- |
| **9. Plan for formidling og oppfølging av resultatene fra eget prosjekt:** |
|  |

|  |
| --- |
| **10. Prosjektledelse:** |
|  |

|  |
| --- |
| **11. Avsatt timeressurs:** |
| Søkes støtte om:Skolens egenandel:Total timeforbruk: |

|  |
| --- |
| 12. Samlet budsjett og finansieringsplan: |
| Budsjett |
| ***Finansieringsplan inkludert skolens egenandel på min 25 %:*** |

|  |
| --- |
| **13. Underskrifter:** |
|  |

**Sjekkliste som kan være nyttig i arbeidet med søknadsskrivningen:**

**Om søknaden og prosjektet:**

* Er hensikt, mål, rammer, innhold og metoder beskrevet på en klargjørende måte?
* Hvilke konkrete aktiviteter er viktigst å prioritere i prosjektet?
* Har andre skoler gjennomført lignende prosjekter de siste fem årene? Hva kom ut av det/de prosjektene?
* Hva er ønsket resultat/virkning for skolens prosjekt?
* Er relevante synspunkter og perspektiver fra elever og personale kommet til uttrykk i arbeidet med søknaden?
* Hvordan kan prosjektet integreres i skolens arbeid?
* Er det drøftet om ekstern kompetanse skal bringes inn i prosjektet?

**Om relasjon til skoleslaget:**

* Er temaet for prosjektet innenfor rammen av det som kommer skoleslaget til gode?
* Hvordan kan prosjektet eventuelt bidra til å videreutvikle folkehøgskolen som skoleslag?
* Er samarbeid med en eller flere folkehøgskoler vurdert?

**Om synliggjøring og oppfølging av prosjektet:**

* Hvordan og i hvilke kanaler skal prosjektet synliggjøres internt i skoleslaget og eksternt i samfunnet?
* Blir relevante interesser til lokalsamfunnet/storsamfunnet ivaretatt i prosjektet?
* Hvordan skal prosjektet evalueres? Og hvem skal evaluere det? Hvordan finne ut om prosjektet var ”vellykket”?
* Kan prosjektet føre til en mer omfattende satsning senere?